Na temelju odredaba članka 78. Zakona o koncesijama („Narodne novine“ broj 69/17), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 129/08, 36/09, 150/11, 144/12, 19/13 i 137/15) i članka 31. Statuta Općine Vidovec („Službeni vjesnik Varaždinske županije“ broj 9/13 i 36/13), Općinsko vijeće Općine Vidovec na 05. sjednici održanoj dana 14. prosinca 2017. godine, donosi

**SREDNJOROČNI (TROGODIŠNJI)**

**PLAN DAVANJA KONCESIJA ZA RAZDOBLJE**

**OD 2018. DO 2020. GODINE**

I.

Donosi se Srednjoročni (trogodišnji) plan davanja koncesija za razdoblje od 2018. do 2020. godine (u daljnjem tekstu: Plan) za komunalne djelatnosti na području Općine Vidovec.

II.

U skladu s točkom I. ovog Plana u razdoblju od 2018. do 2020. godine planira se dati sljedeća koncesija:

1. Koncesija za obavljanje komunalne djelatnosti dimnjačarskih poslova u 2020. godini:

- planirani broj koncesija: 1 koncesija tijekom 2020. godine

- vrsta i predmet koncesije: koncesija za obavljanje komunalne djelatnosti dimnjačarskih poslova

- rok na koji se koncesija planira dati: 4 godine

- pravna osnova za davanje koncesije: Zakon o koncesijama („Narodne novine“ broj 69/17.) i Odluka o komunalnim djelatnostima na području Općine Vidovec („Službeni vjesnik Varaždinske županije“ broj 44/14)

- procijenjena godišnja naknada: 5.000,00 kuna

- planirani rashodi od koncesije utvrđuju se u visini troškova pripreme i provedbe postupka za davanje koncesije

- očekivana gospodarska korist od koncesije se utvrđuje se u visini razlike ukupnih godišnjih naknada i planiranih rashoda od koncesije

- Ugovor o koncesiji za obavljanje komunalne djelatnosti dimnjačarskih poslova na području Općine Vidovec ističe 09. listopada 2020. godine.

III.

Općinsko vijeće Općine Vidovec tijekom kalendarske godine ovisno o okolnostima može promijeniti ovaj Plan davanja koncesija.

IV.

Ovaj Srednjoročni (trogodišnji) plan davanja koncesija na području Općine Vidovec stupa na snagu osmog dana od dana objave u „Službenom vjesniku Varaždinske županije“.

KLASA: 363-01/17-01/23

URBROJ: 2186/10-01/1-17-02

Vidovec, 14. prosinca 2017.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek